Guillelmus Dei gratia Senonensis archiepiscopus et sedis apostolice legatus. Omnibus sancte matris ecclesie filiis tam futuris quam presentibus imperpetuum. Noverit universitas vestra quod causa que inter dilectos nostros fratres de Valle lucenti et monachos Sancte Marie de Porta Leonis et monachos de Corona super pedagio salis vertebatur in curia nostra, terminata est et adjudicatum est quod fratres de Valle lucenti pro rebus que ad usum suum feruntur predicitis monachis, sed nec alicui ecclesiastice, secularive personę ullum deberet pedagium. Huic judicio affuerunt : venerabilis frater Willelmus Autisiodoris episcopus, Stephanus abbas Sancti Remigii, Odo decanus Senonensis, magister Girardus archidiaconus Trecensis et magister Radulfus, Manases de Pugeio et Ansello de Triagnello et alii plures.